stanford-oval/wikipedia huggingface dataset:
יורם פלטי

| --- | --- |
אין תמונה חופשית
 לידה:  1937 (בן 88 בערך) חיפה, פלשתינה (א"י) 
 ענף מדעי:  ביופיזיקה, פיזיולוגיה 
 מקום לימודים:  האוניברסיטה העברית בירושלים 
 מנחה לדוקטורט:  יונתן מגנס 
 מוסדות:  הטכניון – מכון טכנולוגי לישראל  נובוקיור 
 תלמידי דוקטורט:  מלכה כהן-ערמון 
 
יורם פלטי (נולד ב-1937) הוא פרופסור אמריטוס לפיזיולוגיה ולביופיזיקה בטכניון, יזם ומייסד חברות מכשור רפואי, בהן חברת נובוקיור לאלקטרוניקה רפואית. חתן פרס ישראל ליזמות וחדשנות לשנת תשפ"ב (2022).
ביוגרפיה

יורם פלטי נולד בחיפה, ומאוחר יותר עבר עם משפחתו לטבריה, ארצות הברית ולבסוף ירושלים. למד בתיכון בית הכרם ואחר כך החל ללמוד באוניברסיטה העברית בירושלים. לאחר שסיים תואר שני במדעי הרפואה עשה פסק זמן של שנתיים מלימודי הרפואה על מנת לבצע, לבקשת צה"ל, פרויקט מחקר במסגרת שירות סדיר, ובמקביל החל לימודי Ph.D.. הוא סיים לימודי דוקטור לרפואה (MD) ודוקטור (Ph.D.) ב-1965, ובכך היה לראשון בישראל שקיבל זוג תארים זה. עבודת הדוקטורט, שכותרתה "השפעת שדות אלקטרומגנטיים מתחלפים על עצב פרפרי" נעשתה בהנחיית פרופ' יונתן מגנס, הייתה משותפת למחלקה לפיזיולוגיה בבית הספר לרפואה והמחלקה לפיזיקה של מצב מוצק, בפקולטה לפיזיקה של האוניברסיטה העברית. המחקר עסק בפיזור ובהשפעה של שדות חשמליים על רקמות חיות ובעיקר רקמות אקסיטביליות. לאחר שנתיים כחוקר במחלקה לפיזיולוגיה בבית הספר לרפואה, זכה במלגה מהמכונים הלאומיים לבריאות (NIH) והחל השתלמות פוסט-דוקטורט במחלקה לפיזיולוגיה בבית הספר לרפואה של אוניברסיטת מרילנד בבולטימור. כעבור שנה מונה לפרופסור חבר בפיזיולוגיה באוניברסיטה. בתקופה זו ביסס את מעמדו כחוקר מנגנוני הפעולה הבסיסיים של סיבי עצב (תעלות יוניות). בתום שנתיים, ב-1969, חזר למחלקה לפיזיולוגיה בבית הספר לרפואה בירושלים.
בשנת 1970/71 נתבקש לעבור לחיפה ולעזור בהקמת בית הספר לרפואה שם. הצטרף לסגל הפקולטה לרפואה ע"ש רפפורט בטכניון ומונה לראש המחלקה לפיזיולוגיה וביופיזיקה. בשנים הבאות המשיך את מחקריו על הפעילות החשמלית של עצבים עם דגש על פעילות תעלות יוניות תחת השפעת השדות החשמליים בקרומי סיבי עצב. בנוסף היה יו"ר האיגוד הישראלי להנדסה רפואית וביולוגית. בשנת 1976 מונה לפרופסור מן המניין,.
בשנת 1983 מונה לראש המכון למחקר במדעי הרפואה על שם משפחת רפפורט בטכניון, ובמסגרת זו בנה את מצבת סגל המכון, השירותים ומערכות הציוד הנדרשות למחקר מתקדם. ניהל את מכון רפפורט במשך למעלה מעשר שנים. תוך כדי פעילות זו המשיך במחקר אלקטרופיזיולוגי. לקראת סוף התקופה החל לחפש דרכים לנצל את הידע הפיזיולוגי-רפואי והידע הפיזיקלי שרכש במשך השנים לפיתוח אמצעים לאיבחון וטיפול במחלות. פעילות זו הביאה לייסוד חברות הזנק אחדות. הפעילות המשמעותית הראשונה, שנעשתה בתחילתה במסגרת מכון רפפורט, הייתה פיתוח אמצעי לניטור רצוף של רמת הגלוקוזה בדם חולי סוכרת, בחברת "כרמל ביוסנסורים". אמצעי דיאגנוסטי נוסף, הרותם טכניקות פיזיקליות לאיבחון בעיות פתופיזיולוגיות במערכות הקרדיאלית והפולמונרית, פותח במסגרת חברת EchoSense/EchoLogic, שפלטי ייסד בשנת 2005. חברה נוספת שייסד, O2Cure, מפתחת אמצעי עזר לנשימה כשהמטרה הסופית היא לפתח ריאה מלאכותית נשתלת.
גולת הכותרת בפעילותו של פלטי הגיעה, לאחר שיצא לגמלאות, בחברת נובוקיור שייסד בשנת 2000 ובמסגרתה פיתח טיפול חדשני במחלת הסרטן, באמצעי פיזיקלי המחליף כימותרפיה וטיפולים ביולוגיים, או ניתן ביחד איתם. אמצעי זה הוא שדות חשמליים בעלי תכונות מיוחדות (Tumor Treating Fields - TTFields) המאפשרות להם לפגוע בתאים סרטניים בגידולים סולידיים מסוגים רבים מבלי לפגוע בתאים הנורמליים בסביבת הגידול. הוא המדען הראשי של החברה ושימש דירקטור בה בשנים 2002–2018. בניסויים קליניים נרחבים, הטיפול ב-TTFields הוכח כיעיל בכמה סוגי סרטן וקיבל אישור FDA לשלושה סוגי גידולים סרטניים. הטיפול ב-TTFields מיוחד בכך שאינו מלווה בתופעות הלוואי הקשות המלוות את כל הטיפולים האחרים בסרטן.
הוא חתן פרס ישראל בתחום יזמות וחדשנות טכנולוגית לשנת ה'תשפ"ב (2022).
פרסם 70 מאמרים מדעיים ועל שמו רשומים 40 פטנטים.
הערות שוליים

↑  עדי לסקר-עורך ראשי, פרופ' יורם פלטי הוא חתן פרס ישראל בתחום יזמות וחדשנות טכנולוגית תשפ"ב » חינוך » חדשות NWS, באתר NWS - חדשות הבמה הפתוחה, ‏2022-02-23
↑  מינויי מרצים בביה"ס לרפואה, דבר, 4 בינואר 1967
↑  אברהם פלג, מהנדסים פיתחו מכשירים רפואיים לשימוש בתנאי קרב, מעריב, 10 באפריל 1974
↑  מינויים בטכניון, מעריב, 25 באוקטובר 1976
↑  מינוי, דבר, 9 בפברואר 1983
↑  Patents by Inventor Yoram Palti, באתר Justia
| --- | --- |
בקרת זהויות :  NLI: 987007266205905171  dblp: 171/8166  ISNI: 0000 0000 2757 3424  LCCN: n88044660  VIAF: 68009634   WorldCat (עם VIAF): 68009634
יאיר כהן

| --- | --- |

יאיר כהן 2008
 לידה:  16 ביולי 1954 (בן 70)
 מדינה:  ישראל 
 השכלה:  תואר ראשון - היסטוריה וערבית מאוניברסיטת בר-אילן תואר שני - Industrial Colleague NDU Washington DC, Management of National Resources
 השתייכות:   צבא הגנה לישראל
 תקופת הפעילות:  1973–2005 (כ־32 שנים)
 דרגה:    תת-אלוף
 תפקידים בשירות
 מפקד יחידה 8200
 תפקידים אזרחיים
 ראש חטיבת הסייבר והמודיעין בחברת אלביט מערכות, סגן נשיא אלרון
 
יאיר כהן (נולד ב-16 ביולי 1954) הוא קצין צה"ל במיל' בדרגת תת-אלוף, ששירת כמפקד יחידה 8200. מאז שחרורו כיהן כמנהל כללי וכדירקטור במספר חברות, בהן אלרון, אלביט מערכות, אלקטרה מוצרי צריכה, Ectel, אינפיניטי בית השקעות ועוד. כיום הוא מרצה לסייבר במסגרת לימודי תואר שני באוניברסיטאות תל אביב, בר-אילן וחיפה.
ביוגרפיה

גדל בקיבוץ עין החורש. הוריו חנה וינו הגיעו לקיבוץ בשנת 1939 בהיותם בני 16 ברכבת האחרונה שבה הנאצים נתנו ליהודים לעזוב את צ'כוסלובקיה. בשנת 1972 למד ערבית בגבעת חביבה על מנת להיות גשר אנושי לחברה הערבית במדינת ישראל.
סיים ב-1985 תואר ראשון בהיסטוריה, בלשון ובספרות ערבית מאוניברסיטת בר-אילן ובשנת 2000 קיבל תואר שני במנהל עסקים וניהול משאבים לאומיים מהאוניברסיטה לביטחון לאומי בוושינגטון.
נשוי לדפנה ולהם ארבעה ילדים.
שירות צבאי

התגייס לחיל המודיעין בשנת 1973, במחזור הראשון שהגיע ליחידה 8200 לאחר מלחמת יום הכיפורים. עשה את שירותו בסדיר ובקבע כקב"ר בבסיס אום חשיבה למול מצרים - זירת היעד העיקרית בשנים אלו.
בשנים 1981–1983 הוביל כקצין הב"ר המרחבי את ייצוב מערך מודיעין האותות החדש של היחידה בנגב לאחר הנסיגה מסיני.
בשנים 1985–1990 הוצב באג"ם היחידה, ובהמשך התמנה כסא"ל לענף שתפקידו להגדיר את הצרכים המבצעיים של היחידה למרכזי הפיתוח הטכנולוגיים.
בשנים 1990–1993 התמנה לראש הזירה הצפונית ביחידה שמיקודה העיקרי הוא זירות סוריה ועיראק. לצד המעקב הסיגינטי על סוריה כזירת היעד העיקרית מול ישראל עלה והתפתח האיום מעיראק של סדאם חוסיין. כהן שימש ראש הזירה לכיסוי הסיגינטי של היחידה במלחמת המפרץ.
בשנים 1993–1996 שירת כמפקד מרכז המודיעין של היחידה בדרגת אל"ם. בשנים אלו התווספה לראשונה לכיסוי המודיעיני הרחב של 8200 הזירה הפלסטינית. היחידה הקימה לשם כך תשתית טכנולוגית, סיגינטית ומודיעינית.
בשנים 1996–1999 שירת כסגן מפקד היחידה שאחראי על בניין הכוח ועל תוכנית העבודה היחידתית.
לאחר לימודי תואר שני בוושינגטון שירת בשנים 2001–2005 כמפקד יחידה 8200. אתגרי היחידה בשנים אלו בתחום אספקת המודיעין ובתחום הפיתוח הטכנולוגי היו עצומים. בזירה הפלסטינית חזרו ונשנו פיגועי טרור ששיאם בפרוץ האינתיפאדה השנייה וסופם עם מבצע "חומת מגן". בזירה הלבנונית והאיראנית נמשך האתגר המודיעיני מול חזבאללה, משמרות המהפכה והגרעין. בזירה העיראקית פרצה מלחמת המפרץ השנייה שהסתיימה בהפלתו של סדאם חוסיין. במקביל לאיומים ארוכי השנים האלו התרכזה היחידה בעליית האיום מצד ארגוני הג'יהאד האסלאמיים העולמיים שמכוונים כנגד ישראל, כפיגועים בקניה, ושיאם כנגד ארצות הברית בפיגועי 11 בספטמבר. בשנים אלו זכתה היחידה לפרסי הוקרה כפרס ביטחון ישראל, פרס הרמטכ"ל ועוד.
בתום ארבע שנים בתפקיד מפקד היחידה, בשנת 2005 כהן השתחרר מצה"ל.
תפקידים בעולם העסקי

ביולי 2005 התמנה לסגן נשיא חברת ההשקעות אלרון וכלל אנרגיה מקבוצת IDB. במסגרת זו הוביל השקעות וכיהן כדירקטור במספר חברות בת של אלרון בהן סטרלינג, רדלייב, סייפנד, RDC, אטלנטיום, אקוויז, 3DV ועוד. כמו כן כיהן מטעם חברת כלל תעשיות כיו"ר ECtel שנסחרה בנאסד"ק עד מכירתה ב-2009 ל-cVIDYA.
ב-2009 הקים את חטיבת הסייבר בחברת אלביט מערכות וכיהן בתפקיד זה עד 2015.
בשנים 2015 ו-2016 היה מנכ"ל קבוצת ההשקעות הטכנולוגיות של פרי-טק, ובמסגרת זו עדיין מכהן כיו"ר חברת החישה החקלאית אגרינת.
במקביל מאז שנת 2009 פעל כדירקטור וכיועץ בחברות רבות כ-TSG IT, אבוני, ביונד מוביליטי, אינפיניטי בית השקעות, האקר-יו ועוד.
פעילויות אחרות

בין השנים 2012–2018 היה חבר ויו"ר של פרס הרמטכ"ל ומפא"ת לטכנולוגיות ולטכנולוגים המצטיינים בצה"ל. כמו כן נמנה עם חבר השופטים לפרס יצחק שדה לספרות צבאית.
החל משנת 2016 מלמד מגוון קורסים בתחום הסייבר במסגרת לימודי תואר שני באוניברסיטאות: תל אביב, בר-אילן וחיפה.
כיהן כדירקטור בבית הספרים הלאומי והשתתף כדובר לרגל הוצאת ספריהם של עמוס עוז, חיים גורי, דויד גרוסמן, אריאל הירשפלד, אמיר גוטפרוינד, שירלי אברהמי ובהרצאות באירועים ספרותיים שונים.
בשנת 2022 נשא דברים בטקס חלקת אותות "ההגנה" בקיבוץ עין החורש, אשר שני הוריו, ינו וחנה כהן, נמנו בין מקבלי האותות.
הערות שוליים

↑  גולן חזני, אלביט רוצה את החטיבה הביטחונית של ורינט, באתר כלכליסט, 24 בפברואר 2010;
יוסי הטוני, ‏יאיר כהן, אלביט: "על ישראל להשקיע בסייבר כדי ליצור 'צ'ק פוינט' נוספות ולהיות אור לגויים", באתר "אנשים ומחשבים", 12 בספטמבר 2011;
יהודה קונפורטס, ‏תת-אלוף (מיל') יאיר כהן: "יש להקים מרכז סייבר לאומי ואזרחי שיעבדו בתיאום מוחלט", באתר "אנשים ומחשבים", 6 בספטמבר 2019
↑  יוסי הטוני, ‏הרמטכ"ל: "במרוץ הטכנולוגי מול אויבינו – אנחנו מובילים", באתר "אנשים ומחשבים", 16 בנובמבר 2017
↑  סרטון וידאו מתוך טקס מקבלי האותות, ‏2022-12-16
↑  "שנהיה ראויים להם", יאיר כהן בטקס קבלת אותות ההגנה בקיבוץ עין החורש (פורסם בעיתון הקיבוץ - גיליון 49, 22 בדצמבר 2022)
יהודה אסיא

| --- | --- |

 לידה:  24 בספטמבר 1917 בגדאד, האימפריה העות'מאנית 
 פטירה:  30 באוגוסט 2016 (בגיל 98)
 מדינה:  ישראל 
 מקום קבורה:  בית עלמין סביון 
 yehudaassia.com
 
יהודה אסיא (24 בספטמבר 1917 – 30 באוגוסט 2016) היה בנקאי ואיש עסקים ישראלי.
הערות שוליים

↑   עופר אדרת, הסוחר מבגדאד, שהקים בנק בשירות "המוסד", באתר הארץ, 31 באוגוסט 2016
↑  יהודה אסיא ז"ל, באתר "אבלים"
↑  אוסף יהודה אסיא, באתר עכבר העיר
| --- | --- |
בקרת זהויות :  NLI: 987007302839505171  LCCN: nr2006010897  VIAF: 49188403   WorldCat (עם VIAF): 49188403 
קברם של ז'נט ויהודה אסיא בבית הקברות בסביון
ישראל נח קפלן

| --- | --- |
אין תמונה חופשית
 לידה:  3 באוגוסט 1884 צ'רניהיב, האימפריה הרוסית 
 פטירה:  19 במרץ 1964 (בגיל 79) 
 מדינה:  ישראל 
 
ישראל נח הכהן קפלן (כ"ה באב ה'תרמ"ד, 3 באוגוסט 1884 - ו' בניסן ה'תשכ"ד, 19 במרץ 1964) היה פעיל ציוני ואסיר ציון. עמד בראש אגודות בצ'רניהיב. בישראל היה סגן יו"ר תנועת המזרחי, עמד בראשות מועצת הלוואה וחיסכון - חיפה, היה מזכיר ועד הקהילה העברית של חיפה, יושב ראש המועצה הדתית בחיפה ועוד.
קורות חיים

נולד בצ'רניהיב לאיטה ולצבי קפלן, חסידי חב"ד. למד בחדרים וישיבות. בשנת ה'תרס"ו נשא את חנה בת אברהם אהרן חן, נכדתו של הרב פרץ חן, שהיה אז רב העיר צ'רניהיב. הזוג התגורר בצ'רניהיב ועסק במסחר. קפלן היה מורשה הוועד של חובבי ציון באודסה, חבר אגודת חובבי שפת עבר, יושב ראש ההסתדרות הציונית המקומית, יושב ראש "הלוואה וחיסכון - חיפה", יושב ראש חברת "תמיכה לעניים" שהייתה אחראית לכל ענייני הקהילה בתקופת השלטון הצארי, גזבר ועד העזרה לפליטים יהודים במלחמת העולם הראשונה, גבאי בית הכנסת "פועלי צדק", וציר בוועידות ציוניות שונות.
לאחר מהפכת פברואר כשפסקו ההגבלות על יהודי רוסיה מונה ליושב ראש הקהילה היהודית הרשמית שנוסדה בצ'רניהיב, חבר הדומה העירונית ונציג הקהילה היהודית בהנהלת העירייה. לאחר מהפכת אוקטובר ועליית המפלגה הבולשביקית לשלטון נאסרו פעולות יהודיות לאומיות גלויות והוא שירת כמנהל מחלקת האספקה הממשלתית במחלקת החינוך של פלך צ'רניהיב.
ב-1922 נאסר על ידי השלטון הקומוניסטי, כחלק ממאסרי פעילים ציוניים באוקראינה. בני משפחתו מספרים כי במהלך כליאתו כאסיר ציון הוא הגניב שופר לבית הכלא ושם תקע בו בראש השנה. בסוף 1923 שוחרר והורשה לעלות לארץ ישראל, ובי"ז בכסלו ה'תרפ"ד עלה עם משפחתו לישראל והתיישב בחיפה. כיהן כארבעים שנה בתפקידים ציבוריים ודתיים בחיפה: בשנת 1925 נבחר למזכיר הראשי של ועד הקהילה העברית בחיפה, כיהן גם כיושב ראש המועצה הדתית והרבנות הראשית בחיפה, יושב ראש מועצת הלוואה וחיסכון החל מ-1923, עד 1932 היה סגן יושב ראש מועצת "מרכז" - הממונה על הפיקוח על האגודות ההדדיות לאשראי וחיסכון בארץ ישראל, יושב ראש מועצת ומפלגת המזרחי בחיפה וסגן יושב ראש המועצה הארצית של תנועת המזרחי, חבר ועד הבניין ומראשי בוני בית הכנסת המרכזי בחיפה, ומייסד הספרייה התורנית-מדעית שלידו, הנושאת את שמו. 

חבר מועצת ישיבת תפארת ישראל, וחבר ועידות, מוסדות וארגוני תרבות וחסד בחיפה. נבחר לכהן כחבר הכנסת בכנסת השנייה (1951) מטעם מפלגת המזרחי, בעקבות בחירתו לכנסת נדרש לעבור עם משפחתו לירושלים. על פי עדותו של נכדו, ד"ר צבי קירזון, כאשר היה עם המזוודות ארוזות למעבר הדירה לירושלים, ויתר ברגע האחרון על התפקיד הנחשק, בטענה שאינו יכול לעזוב את חיפה, עיר שכה אהב ושירת אותה בנאמנות מאז עלייתו לארץ.[דרוש מקור]
פרסם בעיתונות מאמרים שונים בענייני ציבור. הספרייה התורנית מדעית בחיפה נקראה על שמו.
בשנת תשכ"ד נהרג קפלן בתאונת דרכים, והותיר את בתו מרים, רעיית הפרופסור בנימין קירזון, מרצה לכימיה באוניברסיטה העברית בירושלים, ושני נכדים - ד"ר צבי קירזון ורפאיה לסר.
במלאת שנה לפטירתו בא' בניסן ה'תשכ"ה החלה המועצה הדתית בחיפה להוציא את ביטאון "ארחות" והגיליון הראשון הוקדש על שמו. הרב הראשי לחיפה, הרב יהושע קניאל, כתב עליו בגיליון זה: ”היה בר אבהן ובר אוריין, ירא וחרד לדבר ה', תפקידו ומרצו הכביר העמידוהו בשורה הראשונה של אנשים בעלי כושר ארגון מעולה ביותר”. בצוואתו הותיר לבני משפחתו חפצי קדושה רבים בהם ספר תורה, אשר נמצא כיום בבית הכנסת "שירת גנים" בשכונת קריית מנחם בירושלים.
על שמו נקרא רחוב רינ"ה בשכונת קריית אליהו בחיפה.
לקריאה נוספת

שניאור זלמן ברגר ואליעזר ליין, אבני חן, הוצאת ספרים קה"ת, ה'תשע"ה, עמ' 179
הערות שוליים

↑  חיפה - העיתון דבר מדווח על בניית בית הכנסת הגדול בחיפה ופועלו של יו"ר ועד הבניין ר' י.נ. קפלן (הכהן)- 13/10/1938
↑  עיתון הצופה- 05/07/1949- קידום בניית בית הכנסת המרכזי- תוכנית פעולה אותה מציע ר' י.נ. קפלן (הכהן)
↑  עיתון הצופה, 04/04/1940. מאמר דעה בקשר לבניית בית הכנסת הגדול בחיפה
↑  ר' ישראל נח קפלן (הכהן) נפגש עם שר הפנים משה חיים שפירא וד.ב. פנקס בבקשה להלוות כספים לבניין בית הכנסת- 12/07/1950
↑  ראש המועצה הדתית בחיפה נהרג בתאונת דרכים, הבוקר, 20 במרץ 1964, עמ' 14
↑  אמציה פלד, רחוב רינ"ה, בתוך "מדריך רחובות חיפה", באתר האינטרנט של עיריית חיפה
↑  לעץ משפחתו
ססנה 152

| --- | --- |

 מאפיינים כלליים
 סוג:  מטוס אזרחי רב שימושי
 ארץ ייצור:  ארצות הברית ארצות הברית צרפת צרפת
 יצרן:  ססנה איירקראפט קומפני 
 תקופת שירות:  1977–הווה (כ־48 שנים)
 יחידות שיוצרו:  7,584 
 
ססנה 152 (באנגלית: Cessna 152) הוא מטוס חד-מנועי, בעל שניים או שלושה מושבים. מושב הילדים השלישי, במקום מקום המטעןוכנף עליונה קבועה, מתוצרת ססנה איירקראפט קומפני האמריקנית. המטוס משמש בעיקר כמטוס אימון. המטוס מבוסס על דגם קודם, של ססנה 150, עם שינויים קלים ומנוע מעט חזק יותר.
אף על פי שהססנה 152 כבר אינו מיוצר יותר אחרי 1985, הרבה מהמטוסים הללו עוד ראויים לטיסה ומתבצע בהם שימוש רב להדרכת טיסה.
פיתוח

הססנה 152, שנמסר לראשונה בשנת 1977 כשנת הדגם של 1978, היווה מודרניזציה של העיצוב המוכח של הססנה 150. הססנה 152 נועד להתחרות בביצ'קראפט סקיפר (Beechcraft Skipper) וכן בפייפר טומהוק (Piper Tomahawk) החדשים, שניהם הוצגו באותה שנה. יעדי עיצוב נוספים היו שיפור עומס שימושי באמצעות העלאת משקל ההמראה המרבי ל-1,670 פאונד (760 ק"ג), להפחית את רמות הרעש הפנימיות והחיצוניות ולפעול טוב יותר על הדלק התעופתי שהוצג באותה השנה. כמו הססנה 150, הרוב הגדול של ססנה 152 נבנו במפעל ססנה בוויצ'יטה, קנזס. מספר מטוסים נבנו גם על ידי Reims Aviation (אנ') הצרפתית וקיבלו את הכינוי F152/FA152.ייצור ססנה 152 הסתיים ב-1985 כאשר ססנה איירקראפט קומפני סיימה את הייצור של כל המטוסים הקלים שלהם; עד אז, בסך הכל נבנו ברחבי העולם 7,584 יחידות של ססנה 152, כולל גרסאות אווירובאטיות ססנה A152 וססנה FA152.בשנת 2007 הודיעה ססנה כי תבנה יורש בקטגוריית "ספורט קל" של רשות התעופה הפדרלית של ארצות הברית, המכונה דגם 162 Skycatcher (אנ'), אף על פי שהייצור הסתיים ב-2013.
תכנון המנוע

כל מטוסי ססנה 152 יוצרו עם מנוע לייקומינג O-235 שנמצא בייצור מאז 1942. הלייקומינג סיפק לא רק עלייה בהספק המנוע יחסית לססנה 150, אלא גם היה תואם יותר לדלק החדש יותר. מטוסי ססנה 152 שיוצרו בין השנים 1977 ו-1982 היו מצוידים במנועי לייקומינג O-235-L2C שהפיקו 110 כוח סוס (82 קילוואט) ב-2,550 סל"ד. מנוע זה עדיין סבל מכמה בעיות של עיבוי עופרת בשירות. בשנת 1983, ירש אותו ה-O-235-N2C בהספק של 108 כ"ס (81 קילוואט), שהציג עיצוב בוכנה שונה ותא בעירה שעוצב מחדש כדי להפחית בעיה זו. מנוע ה-N2C היה בשימוש עד שהסתיים ייצור ססנה 152 ב-1985.
שלדת האוויר

שלדת האוויר היא בעיקרה ממבנה מתכת, והיא בעיקר מסגסוגת אלומיניום T3-2024 (אנ'). רכיבים כגון קצות כנפיים וחיפויים עשויים מפלסטיק מחוזק בזכוכית (פייברגלאס). גוף המטוס הוא מונוקוק למחצה עם מחיצות ומסגרות אנכיות שמצטרפות אליהן לאורך גוף המטוס. הכנפיים הן בעיצוב מלוכד ובעלות זווית דיהדרל של מעלה אחת. לחלק המחודד (בקצה הכנף) של כל כנף יש מידה אחת של הדחה (למיתר של קטע הקצה יש זווית התקפה במעלה אחת נמוכה יותר מהמיתר שבקצה הקטע ברוחב הקבוע). זה מאפשר אפקטיביות רבה יותר של גלגול במהלך הזדקרות.לדגם 1978 משנת יש חיפוי חרטום ממקשה אחת הדורשת הסרת המדחף כדי להסירו. דגם בשנת 1979 הציג חיפוי חרטום מפוצל, שניתן להסירם מבלי להסיר את המדחף.
כני נסע

כל מטוסי ססנה 152 משתמשים בכני נסע קבועים בתצורת תצורה משולשת עם כן אף,סידור זה של כן נסע תלת גלגלי, הכולל גלגל אף קדמי תחת המנוע ושניים נוספים מתחת לגוף המטוס. לכן הנסע הראשי ישנן רגלי פלדה צינוריות המוקפות בחיפוי באורך מלא עם מדרגה לגישה לתא הנוסעים. לכן הראשי יש בסיס גלגלים של (2.31 מ'). גלגל האף מחובר לתושבת המנוע ובעל תמיכת אולאו (אנ') לשיכוך וספיגת עומסי פעולה רגילים. גלגל האף ניתן לכיוון ב-30 מעלות משני הצדדים של הנייטרלי ויכול לגלגל תחת בלימת דיפרנציאל של עד 30 מעלות. הוא מחובר לדוושות ההגה דרך הצמדה קפיצית.מערכת הבלימה מורכבת ממכלולי בלמי דיסק בודד המותאמים לגלגל השיניים הראשי ומופעלים על ידי מערכת הידראולית. הבלמים מופעלים על ידי לחיצה על החלק העליון של דוושות הגה הכיוון. ניתן להשתמש בבלימה דיפרנציאלית בעת הסעה במסלולי ההסעה וזה מאפשר לבצע פניות הדוקות מאוד.ה-152 מצויד גם במערכת בלם חניה אשר מופעל על ידי לחיצה בחלקם העליון של דוושות הבלמים ולאחר מכן משיכת ידית "בלם החניה" שמאלה של הטייס. לאחר מכן משתחררים הבלמים אך הלחץ נשמר במערכת ובכך מותירים את שני הבלמים פעילים. הצמיגים הסטנדרטיים בשימוש הם 6X600 על הכן הראשי ו-5X500 על גלגל האף.
שליטה והגאים

הגאים כפולים זמינים כציוד אופציונלי בססנה 152 וכמעט בכל ה-152 מותקנת אפשרות זו. הססנה 152 מצוידת במאזנות אסימטריות הנעות ב-20 מעלות כלפי מעלה ו-15 מעלות כלפי מטה. יש לו מדפים עם חריץ יחיד המופעלים חשמלית ונפרסים עד 30 מעלות לכל היותר. הגה הכיוון יכול לנוע 23 מעלות לשני הצדדים. הגה הגובה נע עד 25 מעלות ומטה עד 18 מעלות. לשונית עיטור מתכווננת (מקזז) מותקנת בחלק הימני של הגה הגובה ונשלטת על ידי גלגל קטן במרכז קונסולת השליטה. המקזזת ניתנת להזזה 10 מעלות למעלה ו-20 מעלות למטה ביחס לקו המיתר של הגה הגובה.
שיפורים ושינויים

קיימים מאות שיפורים ושינויים לססנה 152. הנפוצים ביותר להתתקנה כוללים הסרת כן הנסע הקדמי ושינוי לתצורה משולשת עם גלגל זנב.
קיטים הנ"ק להמראה ונחיתה קצרה.
שינויי מנוע עד הגברה ל-125 כ"ס.
שינויים אחרים

שינויים פופולריים אחרים כוללים:
קצוות כנפיים שונים, הנחזים להגדלות שונות של מהירות שיוט והפחתת מהירות ההזדקרות.
אטימת הרווח בין שפת הזרימה של הכנף ובין המדפים לשם הפחתת הגרר ולהגברת קצב הטיפוס ולקיצור מרחק ההמראה והנחיתה.
מכלי דלק בכנפיים המספקים טווח טיסה גדול יותר.
תפסי דלת המחליפים את אלו של המפעל שלעיתים קרובות נכשלים בשימוש תדיר.
שסתומי ניקוז דלק בבטן המטוס מתחת לתא הטייס (תא הנוסעים) לניקוז דלק מהנקודה הנמוכה ביותר במערכת הדלק..
שימוש בדלק מכוניות במקום דלק תעופתי כחול בעל דרגה 100LL. דלק תעופתי יקר יותר מדלק מכוניות.
ססנה 152 לסוגיו

ל-Cessna 152 יש רק 4 גרסאות דגמים: 152, F152, A152, FA152 (כולם מצוידים ב-Lycoming O-235):
152 מטוס תיור קל, מצויד בכן נסע תצורה משולשת עם כן אף באופן קבוע, המופעל על ידי מנוע בוכנה לייקומינג O-235-L2C בהספק של 110 כ"ס (82 קילוואט), 6313 נבנו. זמין עם מספר אפשרויות אוויוניקה, מלבד דגם 152 הסטנדרטי היה 152 II עם חבילה משופרת של אוויוניקה סטנדרטית ותכונות אבזורהסוג אושר בשנת 1977 ויוצר כשנות דגם 1978 עד 1985.
A152 Aerobat מטוס דו-מושבי בעל יכולת אווירובטית, 315 נבנו, מאושר ל-+6/-3 Gs והיו לו רתמות סטנדרטיות של ארבע נקודות, חלונות צוהר ודלתות הניתנות להסרה, יחד עם סכמת צבע דמקה וכריות מושב נשלפות כדי לאפשר ענידת מצנחים על ידי הצוות. הסוג אושר בשנת 1977 ויוצר כשנות דגם 1978 עד 1985 התמרונים האווירובטיים הבאים מאושרים: פניות תלולות, גלילי חבית (ברל רול), לולאות, טיסה הפוכה אנכית, שמיניות עצלות, סיבובים, פניות אימלמן, שמיניות קובניות
FA152 Aerobat דגם A152 נבנה במפעל ריימס (אנ') תעשיות תעופה, 89 נבנו.
F152 דגם 152 נבנה במפעל ריימס (אנ') תעשיות תעופה, 552 נבנו.
C152 II אינו מודל ספציפי. אלא מאובזר בחבילת ציוד של NAV PAC. החבילה כוללת אוויוניקה משודרגת לטיסת מכשירים וציוד פנימי נוסף. ציוד אשר מפחית מעט ממשקל המטוס.
C152 Reimagined אינו דגם ייחודי אלא אוברול ובנייה מחדש כללית של ססנה 152 על ידי מפעל אוויאט מטוסים (אנ')
תאונות ותקריות

הפלה המבצעית הראשונה עם טיל ההלפייר התרחשה ב-24 במאי 2001, לאחר שמטוס ססנה 152 אזרחי נכנס למרחב האווירי הישראלי מלבנון, עם כוונות לא ידועות וסירב לענות או לציית לאזהרות חוזרות ונשנות של בקרי האוויר ביב"א 506 לפנות לאחור. מסוק אפאצ'י של חיל האוויר הישראלי הפיל את הססנה מעל בית הספר במכמורת.
מפרט (152)

מידע מתוך ספר התפעול לאנשי צוות אוויר של ססנה
מפרט (152) > אפיון כללי

צוות: טייס אחד
קיבולת: 1 נוסעים (אם כי ספר המטוס מאזכר שימוש בכיסא ילדים כנוסע שני)
אורך: 7.34 מטר
מוטת כנפיים: 10.16 מטר
גובה: 2.59 מטר
שטח כנף: 15.0 מ"ר
משקל ריק: 490 ק"ג
משקל המראה מרבי: 757 ק"ג
הנעה: מנוע לייקומינג O-235-L2C, ארבעה צילינדרים 110 כוח סוס (82 קילו - וואט)
מדחף שני להבים בעל פסיעה קבועה, 180 ס"מ, McCauley (אנ') או 183 ס"מ של Sensenich (אנ')
מפרט (152) > ביצועים

מְהִירוּת מְרַבִּית מֻתֶּרֶת: 149 קשר (276 קמ"ש)
מהירות מרבית: 109 קשר (203 קמ"ש) בגובה פני הים
מהירות הזדקרות 43 קשר (79 קמ"ש) (מנוע כבוי, מדפים מורדים)
מהירות שיוט: 107 קשר (198 קמ"ש) (עם חיפוי גלגלים להפחתת גרר)
טווח: 768 ק"מ, 415 מיל ימי (NMI)
טווח העברה: 1,279 ק"מ, 691 מיל ימי עם מכלי דלק ארוכי טווח
סייג רום: 4,500 מטר (14,700 רגל)
יחס טיפוס: 3.63 מטר לשנייה (715 רגל לדקה)
הערות שוליים

↑  ספר המטוס מאפשר שימוש במושב ילדים שלישי במקום המטען באיזור המטען של המטוס עד 120 ליברות ובלבד שלא יעלה על משקל ההמראה המירבי המותר (עמ' 2-6), באתר longislandaviators.com
↑  Bill Clarke, The Cessna 150 and 152, 1st ed, Blue Ridge Summit, PA: Tab Books, 1987, ISBN 978-0-8306-9022-0
1 2 3  Clarke, William ‘Bill’., Cessna 150 and 152 (1st ed.), TAB Books, 1987, עמ' 26-95, ISBN 0-8306-9022-0
1 2 3 4  Cessna Aircraft Company, 1978 Cessna 152 Pilot's Operating Handbook Change 1,., Wichita, Kansas,: Cessna Aircraft Company, 1977, עמ' 7-3 עד 7-33
↑  Edward H. Phillips, Wings of Cessna: Model 120 to the Citation III, 1st ed, Eagan, Minn: Flying Books, 1986, ISBN 978-0-911139-05-1
↑  [https://longislandaviators.com/wp-content/uploads/2018/08/1978-Pilots-Operating-Handbook-Cessna-152.pdf PILOT’S OPERATING HANDBOOK
Cessna 152
1978 MODEL 152], longislandaviators.com
1 2 3 4 5 6  Clarke, Bill, Cessna 150 and 152 first edition, TAB Books, 1987, עמ' 197-212, ISBN 0-8306-9022-0
1 2  CESSNA PILOT ASSOCUATION, בסוף המסמך כתוב כמה נבנו מכל סוג
↑  Cessna 152 Aerobat - Smithsonian National Air and Space Museum, web.archive.org, ‏2013-02-10
↑  Clarke, William ‘Bill, Cessna 150 and 152 (1st ed.), TAB Books, 1987, עמ' 26-95, ISBN 0-8306-9022-0
↑  מטוס ססנה לבנוני הופל מעל מכמורת, באתר ynet, 24 במאי 2001
| --- | --- |
בקרת זהויות :  NLI: 987012430987205171  LCCN: sh87000457 
ססנה F152 אירובט אשר יוצר בידי ריימס תעשיות תעופה בצרפת
משה רכס

| --- | --- |

 לידה:  27 בנובמבר 1947 (בן 77)
 מדינה:  ישראל 
 השתייכות:   צבא הגנה לישראל
 תקופת הפעילות:  1966–1990 (כ־24 שנים)
 דרגה:   אלוף-משנה
 תפקידים בשירות
 קצין אגם רפואה בפיקוד הדרום   מדריך ראשי בבה"ד 10   ראש מדור הדרכה חיילי של חיל הרפואה   ראש ענף חובשים בבה"ד 10  ראש ענף ארגון והדרכה חיילי (או"הד)   מפקד גדוד רפואה של אוגדה 611   ראש ענף אימוני יחידות הרפואה   עוזר קצין רפואה ראשי לארגון   מפקד בית הספר לרפואה צבאית בה"ד 10  
 פעולות ומבצעים
   מלחמת ששת הימים     מלחמת ההתשה   אות השירות המבצעי     מלחמת יום הכיפורים     מבצע שלום הגליל   אות המערכה ברצועת הביטחון
 
משה רכס (נולד ב-27 בנובמבר 1947) הוא אלוף-משנה במיל". כיהן כעוזר קצין רפואה ראשי לארגון, מפקד בית הספר לרפואה צבאית (בה"ד 10), ובתפקידים בכירים במנהל הרפואי בשירות הציבורי והפרטי.
עובדיה מברטנורא

.
| --- | --- |
 לידה:  1445 ה'ר"ה מדינת האפיפיור ברטינורו (אנ'), מדינת האפיפיור 
 פטירה:  1500? (בגיל 55 בערך) ה'ר"ס הסולטנות הממלוכית ירושלים, הסולטנות הממלוכית 
 מקום קבורה:  ישראל קבר עובדיה מברטנורא, ירושלים
 תקופת הפעילות:  ?–1500 
 
תחריט עץ מהמאה ה-16 של העיר ברטנורו, שעל שמה נקרא רבי עובדיה
רבי עובדיה ירא מבַּרְטְנוֹרָא, שנודע גם בכינוי הרע"ב או הר"ב (נולד בערך בשנת ה'ר'–ה'ר"י, 1440–1450 ונפטר בשנת 1515), היה רב איטלקי ופרשן המשנה, רב העיר ירושלים בשלהי התקופה הממלוכית. נודע בעיקר בשל פירושו למשנה, שהפך לחיבור המרכזי ביותר בפרשנות המשנה.